CELEX: 62010TN0589
Language: el
Date: 2010-12-29 00:00:00
Title: Υπόθεση T-589/10: Προσφυγή της 29ης Δεκεμβρίου 2010 — Just Music Fernsehbetrieb κατά ΓΕΕΑ — France Télécom (Jukebox)

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/20
            
         Προσφυγή της 29ης Δεκεμβρίου 2010 — Just Music Fernsehbetrieb κατά ΓΕΕΑ — France Télécom (Jukebox)
   (Υπόθεση T-589/10)
   2011/C 72/34
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Just Music Fernsehbetrieb GmbH (Landshut, Γερμανία) (εκπρόσωπος: T. Kaus, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: France Télécom SA (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Οκτωβρίου 2010 στην υπόθεση R 1408/2009-1,
            
         
               —
            
            
               να υποχρεώσει το καθού να μεταρρυθμίσει την επί της ανακοπής απόφαση της 30ής Σεπτεμβρίου 2010 στην υπόθεση B 1304494 και να δεχθεί εξ ολοκλήρου την υπ’ αριθ. 6163778 αίτηση καταχωρίσεως,
            
         
               —
            
            
               να καταδικάσει το καθού στα δικαστικά έξοδα,
            
         
               —
            
            
               να υποχρεώσει την αντίδικο ενώπιον του τμήματος προσφυγών να φέρει τα έξοδα με τα οποία επιβαρύνθηκε η προσφεύγουσα κατά τις διαδικασίες ενώπιον του τμήματος προσφυγών και του τμήματος ανακοπών και,
            
         
               —
            
            
               επικουρικώς, να αναστείλει την εκδίκαση της υποθέσεως έως την έκδοση οριστικής αποφάσεως επί της αιτήσεως εκπτώσεως που υπέβαλε η προσφεύγουσα στις 21 Δεκεμβρίου 2010 στο ΓΕΕΑ για το προγενέστερο κοινοτικό σήμα υπ’ αριθ. 3693108.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «Jukebox», για υπηρεσίες των κλάσεων 38 και 41 — Αίτηση καταχωρίσεως κοινοτικού σήματος υπ’ αριθ. 6163778
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το υπ’ αριθ. 3693108 κοινοτικό εικονιστικό σήμα «JUKE BOX», για προϊόντα και υπηρεσίες των κλάσεων 9, 16, 35, 38, 41 και 42
   
      Απόφαση του τμήματος ανακοπών: Upheld the opposition
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα φρονεί ότι με την προσβαλλόμενη απόφαση παραβιάζονται: (i) τα άρθρα 15 και 42, παράγραφος 2, του κανονισμού 207/2009 του Συμβουλίου, διότι δεν αποδείχθηκε η ουσιαστική χρήση του κατά τη διαδικασία ανακοπής αντιταχθέντος σήματος, δηλαδή του κοινοτικού σήματος «JUKE BOX», που έχει καταχωριστεί υπό τον αριθμό 3693108, (ii) τα άρθρα 8, παράγραφος 1, στοιχείο β', 9 και 65, παράγραφος γ', του κανονισμού 207/2009 του Συμβουλίου, διότι το τμήμα προσφυγών εκτίμησε εσφαλμένως την ομοιότητα μεταξύ των επίμαχων σημάτων και (iii) το άρθρο 78 του κανονισμού 207/2009 του Συμβουλίου, διότι το τμήμα προσφυγών δεν άσκησε την εξουσίας έρευνας που διαθέτει ούτε άσκησε πλήρως τις αρμοδιότητές του.